
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 156 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

91. Καθιέρωση της πρώτης, μετά την 9η Φεβρουάριου, 
Κυριακής ως δημόσιας εορτής τοπικής σημασίας 
για το Δήμο Ακρωτηρίου Νομού Χανίων. 1 

ΚΑΝΟΝΙΣΤΙΚΕΣ ΔΙΑΤΑΞΕΙΣ 

Μετονομασία Ιεράς Μητρόπολεως Γυθείου και Οιτύ- 
λου. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 91 
Καθιέρωση της πρώτης, μετά την 9η Φεβρουάριου, Κυ¬ 
ριακής ως δημόσιας εορτής τοπικής σημασίας για 
το Δήμο Ακρωτηρίου Νομού Χανίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Α.Ν. 198/1967 «Περί 
τρόπου καθιερώσεως και τελέσεως δημοσίων εορτών 
και τελετών και περί αντικαταστάσεως και καταργή- 
σεως διατάξεων τίνων του Α.Ν. 447/1937 ’περί τρόπου 
απονομής σεβασμού εις την Εθνικήν Σημαίαν και γενι¬ 
κώς τα Εθνικά Σύμβολα’» (Α 215), 

2. Τις διατάξεις του άρθρου μόνου του Π.Δ/τος 555/1977 
«Περί βελτιώσεως διαδικασιών τίνων κατά την έκδοσιν 
διοικητικών πράξεων επί αντικειμένων αρμοδιότητος 
Υπουργείων Εξωτερικών, Εθνικής Αμύνης, Εσωτερικών 
και Εθνικής Παιδείας και Θρησκευμάτων» (Α 184). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α 98). 

4. Την υπ’ αριθμ. 383/18.1.2010 κοινή απόψαση του 
Πρωθυπουργού και του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης «Καθορισμός 
αρμοδιοτήτων των Υφυπουργών Εσωτερικών, Αποκέ- 

ντρωσης και Ηλεκτρονικής Διακυβέρνησης Θεοδώρας 
Τζάκρη και Γεωργίου Ντόλιου» (Β 29). 

5. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. 163/2010 γνωμοδότηση του Συμβου¬ 
λίου της Επικράτειας, με πρόταση του Υφυπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης, αποφασίζουμε: 

Αρθρο 1 

Η πρώτη, μετά την 9η Φεβρουάριου, Κυριακή καθιερώ¬ 
νεται ως δημόσια εορτή τοπικής σημασίας για το Δήμο 
Ακρωτηρίου Νομού Χανίων, σε ανάμνηση του βομβαρ¬ 
δισμού του Ακρωτηρίου και της ηρωικής πράξης του 
Σπύρου Καγιαλέ (9 Φεβρουάριου 1897). 

Αρθρο 2 

Οι εκδηλώσεις του εορτασμού, οι οποίες θα γίνονται 
στο Δήμο Ακρωτηρίου, περιλαμβάνουν γενικό σημαιο¬ 
στολισμό από την 8η πρωινή μέχρι τη δύση του ήλιου 
της ημέρας της εορτής και φωταγώγηση του δημοτικού 
καταστήματος και των λοιπών δημόσιων κτιρίων, από 
τη δύση του ηλίου της ημέρας της εορτής μέχρι τις 
πρωινές ώρες της επομένης. 

Αρθρο 3 

Το πρόγραμμα των εορταστικών εκδηλώσεων καταρ¬ 
τίζεται με απόφαση του Νομάρχη Χανίων. 

Αρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 6 Σεπτεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΑΠΟΚΕΝΤΡΩΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΓΕΩΡΓΙΟΣ ΝΤΟΛΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΑΝΟΝΙ ΣΤΙΚΕΣ ΔΙ ΑΤΑΞΕΙΣ 

( 2 ) 

Μετονομασία Ιερός Μητρόπολεως Γυθείου 
και Οιτύλου. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1) Τας διατάξεις του άρθρου 11 παρ. 1 υποπαρ. Α στοιχ. 
στ και παρ. 2 Ν. 590/1977 «Περί του Καταστατικού Χάρ¬ 
του της Εκκλησίας της Ελλάδος» (146/Α/31.5.1977). 

2) Την διάταξιν του άρθρου 1 παρ. 30 περ. Α. υποπαρ. 
2, του νόμου 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ Α' 87/2010). 

3) Τους Ιερούς Κανόνας λδ' των Αγ. Αποστόλων, ιζ' της 
Δ' Οϊκ. Συνόδου, λη' της Πενθέκτης Συνόδου, στ' της εν 
Σαρδική Συνόδου, νστ', ρθ' της εν Καρθαγένη Συνόδου. 

4) Την υπ. αριθμ. 180/7.5.2010 Πρότασιν - Εισήγησιν 
του Σεβασμιωτάτου Μητροπολίτου Γ υθείου και Οιτύλου 
Χρυσοστόμου προς την Ιερόν Σύνοδον της Εκκλησίας 
της Ελλάδος. 


5) Την από 16.6.2010 Εγκριτικήν Απόφασιν της Διαρ¬ 
κούς Ιερός Συνόδου. 

6) Την από 23.6.2010 Απόφασιν Αυτής, αποφασίζει: 

Η κατά το άρθρον 11 παρ. 1 στοιχ. στ' του Ν. 590/1977 
«Περί του Καταστατικού Χάρτου της Εκκλησίας της 
Ελλάδος» συσταθείσα «Ιερά Μητρόπολις Γυθείου και 
Οιτύλου» της Αυτοκεφάλου Εκκλησίας της Ελλάδος, 
μετονομάζεται πλέον δια λόγους ιστορικούς ως «ΙΕΡΑ 
ΜΗΤΡΟΠΟΛΙΣ ΜΑΝΗΣ» με έδραν το Γύθειον, έδραν του 
Δήμου Ανατολικής Μάνης, εντεύθεν δε δια του φερω- 
νύμου ιστορικού τίτλου «ΜΗΤΡΟΠΟΛΙΤΗΣ ΜΑΝΗΣ» μνη¬ 
μονεύεται και υπογράφεται ο επιχώριος Μητροπολίτης 
Γ υθείου και Οιτύλου. 

Η παρούσα να δημοσιευθή δια της Εφημερίδος της 
Κυβερνήσεως και του Επισήμου Δελτίου της Εκκλησίας 
της Ελλάδος «ΕΚΚΛΗΣΙΑ». 

Εν Αθήναις, τη 23η Ιουνίου 2010 
Ο Πρόεδρος 

1- Ο Αθηνών ΙΕΡΩΝΥΜΟΣ 

Ο Αρχιγραμματεύων 
ΐ Αρχιμ. ΜΑΡΚΟΣ ΒΑΣΙΛΑΚΗΣ 

